
**NAPFÉNY ÓVODA**

**1098.Budapest Napfény u. 4.**

HÁZIREND



|  |  |
| --- | --- |
| Az intézmény OM azonosítója:  **034406** | Készítette:  .  Bakonyi Ágnes  Óvodaigazgató |
| **Legitimációs eljárás - Az érvényességet igazoló aláírások** | |
| **1/ 2024. határozatszámon elfogadta**  …………………………… *nevelőtestület nevében* | **Véleménynyilvánítók:**  ………………  *Szülői szervezet nevében* |
| **4/2024. határozatszámon jóváhagyta:**    **Óvodaigazgató** | |
| A dokumentum jellege: nyilvános  Iktatószáma: I/38/2 /2024.  Megtalálható: A csoportokban, a vezetői irodában és az óvoda honlapján.  Érvényes: A kihirdetés napjától visszavonásig | |

**Kedves Szülők!**

 A Házirend a különböző jogszabályokban megfogalmazott jogok, kötelességek érvényesülésének helyi gyakorlata, az intézmény saját működésének belső szabályzója. Megvalósításával biztosítja a pedagógiai programban foglalt célok elérését, betartása kötelező a társadalmi együttélés szabályainak megfelelően az óvodaközösség és a szülői közösség minden tagja számára kötelező.

Az óvoda nyugodt, derűs, szeretetteljes légkörben folytatott munkájával kiegészíti az óvodás korú gyermek családban történő nevelését.


Óvodai nevelésünk célja gyermekeink harmonikus, sokoldalú fejlesztése az egyéni fejlettségi szintnek, valamint az eltérő fejlődési ütemnek a figyelembevételével.

Óvodáinkban építünk sokéves hagyományainkra, a szülői és partneri igényekre, olyan célokat tűzünk magunk elé, amelyek támaszkodnak a családi nevelésre, tiszteli a gyermekeket és jogaikat, teret enged alapvető igényüknek, a játéknak a kielégítésére.

Munkánk során arra törekszünk, hogy a családi nevelést kiegészítve, irányított neveléssel, maradandó emberi értékeket alapozzunk. Szeretnénk, ha együttműködésünk a gyermekük fejlődése, fejlesztése érdekében kölcsönös bizalomra épülne, ezért kérjük Önöket, hogy az alábbiakban megfogalmazott házirendet figyelmesen olvassák végig, a gyermekek, valamint az intézmény zavartalan működése érdekében legyenek partnereink a benne foglaltak érvényesülésében!

**Nevelőtestületünk köszöni megelőlegezett bizalmukat és együttműködésüket!**

Budapest, 2024. 01.20.

Bakonyi Ágnes

**1. Általános alapelvek**

A házirend a gyermekek jogairól szóló, New Yorkban 1989. november 20-án kelt egyezmény 2. cikk 1. pontjában foglaltak szerint tiszteletben tartja a gyermekek mindenekfelett álló érdekeit.

A házirend olyan általános alapelvekre épül, amely szerint az óvoda és közösségei elismerik a lelkiismereti szabadsághoz és a különleges gondozáshoz való jogot, és tiltanak minden hátrányos megkülönböztetést. (a gyermekek jogairól szóló 1991. évi LXIV. törvény)

### A házirend célja

Az intézmény jogszerű működésének biztosítása, a különböző törvényi szabályozókban megfogalmazott jogok, kötelességek helyi érvényesülésének szabályozása. Belső szokások, szabályok rögzítése.

### A házirend hatálya

A házirend kiterjed az óvodába járó gyermekre, a gyermekek hozzátartozóira, az óvoda dolgozóira, az intézményben feladatot ellátó és látogató személyekre.

***Személyi hatálya kiterjed***

* Az óvodával jogviszonyban álló minden alkalmazottra
* Az óvodával jogviszonyban álló gyermekekre
* Az intézménnyel jogviszonyban nem álló, de az intézmény területén munkát végzőkre, illetve azokra, akik részt vesznek az óvoda feladatainak megvalósításában
* A szülőkre (azokon a területeken, ahol érintettek)

***Területi hatálya kiterjed***

* Az óvoda területére.
* Az óvoda által szervezett - a nevelési program végrehajtásához kapcsolódó - óvodán kívüli programokra.
* Az intézmény képviselete szerinti alkalmaira, külső kapcsolati alkalmaira.

***A házirend időbeli hatálya:***

* A házirend a nevelőtestület elfogadásával lépett hatályba a kihirdetés napján és határozatlan időre szól. Ezzel egy időben hatályát veszti a nevelőtestület által 2020-ben elfogadott korábbi házirend.

Felülvizsgálata: Évenként, illetve jogszabályváltozásnak megfelelően.

Módosítása:

Az intézményvezető hatásköre, kezdeményezheti a nevelőtestület, és a Szülői Szervezet, ha megalakul.

**A házirend megszegésére vonatkozó rendelkezések**

A házirendben foglaltaknak megtartását a munkaviszonyra vonatkozó rendelkezések megszegésére vonatkozó eljárások alkalmazásával lehet kikényszeríteni a pedagógusoktól és más alkalmazottaktól.

A házirendben foglaltak megsértése mindenkire nézve ugyanolyan jogkövetkezménnyel jár, mint a jogszabályok megsértése.

**Jogorvoslati lehetőség**

* A házirend megsértésével hozott intézményi döntés ellen a szülő, jogorvoslattal élhet.
* Az óvoda döntése, intézkedése, illetve az intézkedések elmulasztása ellen a szülő eljárást indíthat.
* Az eljárás kezdeményezésére lehetőség van azon az alapon is, hogy a meghozott döntés, intézkedés vagy az intézkedés elmulasztása ellentétes a nevelési-oktatási intézmény házirendjében foglaltakkal.

### Az óvoda feladatait, valamint működését meghatározó jogszabályok, belső szabályozó dokumentumok

* 2011. évi CXC. törvény a nemzeti köznevelésről,
* a 2012. évi CXXIV. törvény a nemzeti köznevelésről szóló 211. évi CXC. törvény módosításáról
* a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet
* 1997. évi XXXI. a gyermekek védelméről és a gyámügyi igazgatásról szóló törvény
* 26/1997.(IX. 3.) NM rendelet az iskola egészségügyi ellátásról
* A nemdohányzók védelméről szóló 1999. évi XLII. törvény
* Az egyenlő bánásmód és az esélyegyenlőség előmozdításáról, 2003. évi CXXV. törvény
* 2011. évi CXII. az információs önrendelkezési jogról és az információszabadságról szóló törvény
* 2019. évi LXX. törvény. a Nemzeti köznevelésről szóló 2011. évi CXC. törvény, módosítása, (2019. július 26.)
* A Napfény Óvoda Alapító Okirata (2023.12.20.)
* A Napfény Óvoda Szervezeti és Működési Szabályzata
* A Napfény Óvoda Pedagógiai Programja

### Az óvoda és feladatainak meghatározása

Az óvoda a gyermekek hároméves korától a tankötelezettség eléréséig nevelő intézmény. Az óvoda addig az évig kötelező, amelynek augusztus 31. napján a gyermek hatodik életévét betölti, hiszen ettől az évtől kezdve válik tankötelessé. Indokolt esetben a törvény szerinti eljárásban felmenthető még 1 évre.

A gyermekek nevelése a teljes óvodai életet magában foglaló foglalkozások keretében folyik. Az óvoda a gyermeket fokozatosan, de különösen az utolsó évében az iskolai nevelés-oktatásra készíti fel. / *köznevelési törvény 8. § (1)/*

A Napfény Óvodában képességfejlesztő pedagógiai programunk szerint neveljük a gyerekeket. Feladataink közé tartozik a József Attila lakótelepen élő érzékszervi fogyatékos (látás- és hallásfogyatékos), az óvoda körzetében lakó beszédfogyatékos, és egyéb pszichés fejlődési zavarral (súlyos tanulási, figyelem- vagy magatartás-szabályozási zavarral) küzdő gyermekek integrációja is. A sajátos nevelési igényű gyermekek felvétele a szakértői bizottság határozata alapján történhet.

## 2. Általános információk az intézményről

2. 1.Az óvoda fontosabb adatai

**Az intézmény neve:** **FERENCVÁROSI** **NAPFÉNY ÓVODA**

**OM azonosító: 034406**

**Az intézmény címe:** **1098 Budapest Napfény u. 4.**

**Elérhetőségei:**

* Telefonszáma: 06/1/**280-67-09**
* **Email címe:** napfenyovi04@ gmail.com ill. [**iroda@napfenyovi.hu**](mailto:iroda@napfenyovi.hu)
* Honlap: **http://www.napfenyovi.hu/** Ezt a címet a spamrobotok ellen védjük. Engedélyezze a Javascript használatát, hogy megtekinthesse.

Fenntartója, címe: **Budapest Főváros IX. kerület Ferencváros Önkormányzata**

**1092.Budapest, Bakáts tér 14.**

**Maximálisan felvehető létszáma: 83 fő**

Csoportok száma: **4**

Az óvoda igazgatója: Bakonyi **Ágnes ( 8-17 óráig: 30/320-4641) Iroda: 06-1-3581531**

**Fogadó órája: (előzetes egyeztetés alapján)**

Az óvoda igazgató- helyettese: **Jordákiné Károlyi Irén Marianna (30/283-1552)**

**Fogadó órája: Előzetes időegyeztetés alapján**

Gyermekvédelmi felelős: **Mayerné Bodó Ildikó**

**Fogadó órája: Előzetes időegyeztetés alapján**

# Az óvoda munkarendje

|  |  |
| --- | --- |
| **Nevelési év**  Szervezett tanulási (szorgalmi)időszak:  **nyári időszak:** | **Minden év szeptember 1-től, augusztus 31-ig tart**   * szeptember 1-től, május 31-ig * **június 1-től, augusztus 31-ig** |
| **Napi nyitvatartás:**  **Reggeli és délutáni ügyelet rendje:** | **600- 18.00 óráig** lépcsőzetes munkakezdéssel, illetve befejezéssel napi 12 óra.  A gyermekek biztonsága érdekében az intézmény bejárata zárva van. Az épületbe való bejutást csengő segíti. A napközben érkező érdeklődőket dajka fogadja és az óvoda vezetőjéhez (távollétében a helyetteshez) kíséri.  **Ügyelet a kijelölt csoportban**:   * reggel: 600 - 7.30 óráig * délután:16.30 – 18.00 óráig   Ennek helyéről a bejáratnál elhelyezett ügyeleti táblán tájékoztatunk.  **Lehetőleg minden szülő érkezzen meg gyermekéért, 17.45 óráig, mert zárásig ki kell üríteni az épületet fertőtlenítés és takarítás miatt.** |
| **Nevelés nélküli munkanap:**  **(20/2012. (VIII. 31.) EMMI-rendelet 3. § (5) bekezdése)**  **Ügyelet biztosítása:** | **Évente 5 alkalommal**, lehetőleg pénteken, esetleg hétfőn, amelyről legalább 7 nappal korábban tájékoztatást adunk, de éves tervezetben kijelöljük a napokat.  Azoknak a gyermekeknek, akiknek felügyeletét szüleik ebédbefizetéskor igénylik: - az ügyeletre kijelölt Óvodában |
| **A gyermekek óvodában tartózkodásának ideje:** | A gyermekeknek a nyitás kezdetétől folyamatosan, a csoportok **heti** és **napirendjének** zavartalansága, valamint nevelőmunkánk eredményessége érdekében **8:30**- óráig célszerű beérkezniük saját csoportjaikba.  A gyermekek biztonsága érdekében az intézmény bejárata zárva van. Az épületbe való bejutást csengő segíti.  Az óvodás korú gyermekek a teljes nyitvatartási idejében jogosultak az óvodában tartózkodni, a gyermekek testi-lelki egészsége érdekében naponta **10 óránál hosszabb ideig ne tartózkodjanak az óvodában.** |
| **A gyermekek érkezésének és távozásának rendje:** | Az óvodai nevelés az egész napos nevelési folyamatban valósul meg. A délelőtti időszak a szervezett tevékenységek intenzív megvalósuló szakasza**.**   * **A reggeli érkezés folyamatos: 6.00- 8.30-ig,** * **8.30 és 10.30 között a csoportok tevékenységei zajlanak,** * **délutáni hazavitel ebéd után 12.45–órától 13.00 óráig, a gyermekek kiadása az átadóban történik, szülők ebben az időszakban az óvoda épületébe higiéniai okok miatt nem léphetnek be** * **és a délutáni pihenő idő után 15.00-tól az óvoda zárásáig folyamatosan.** * **17 órától átadás az óvoda udvarán a bejáratnál.**   **Minden gyermeket** érkezéskor **felnőttnek** **kell átadni**. **Távozáskor** ugyanúgy **jelezni kell a pedagógusnak, ha** **elviszik gyermeküket**, még akkor is, amikor udvaron vannak. Érkezéskor a szülők átöltöztetik gyermeküket a gyermeköltözőben, majd az ügyeletes, vagy a csoportos óvónőnek átadják a gyermeket, kérjük ez idő alatt a mobiltelefon használatát mellőzni szíveskedvesnek!  A szülő 10’ – nél gyermekenként többet nem tölthet az épületben. **Az Óvoda udvarán sem tartózkodhatnak többet, kivétel óvodai program alkalmával!**  **A szülőkön kívül az óvodából a gyermekeket az legalább 14 év feletti személy viheti el, akinek írásos szülői meghatalmazása van. A meghatalmazásokat évente meg kell újítani!**  Ezeket a gyermek személyi anyagában őrizzük. |
| **Nyári zárás időpontja:** A pontos, fenntartó által jóváhagyott időpontról február 15-ig értesítjük a szülőket.  ***Téli zárva tartás***  **Az iskolai szünetek alatti működés eljárásrendje**  A nyári időszakban alacsony létszám esetén összevont csoporttal működik az óvoda.  **Munkanapok átrendezése esetén az eljárásrend** | * **június végétől – július végéig, vagy** * **július végétől – augusztus végéig** * Évenkénti váltásban, **4 hétig**.   A téli zárva tartás időpontjáról legkésőbb november 15.-ig, hirdetmény formájában (faliújság) tájékoztatjuk a szülőket.  A zárva tartás időpontjáról a fenntartó dönt. Ez idő alatt – igény esetén – a szülők kérésére, a Fenntartó által kijelölt óvodában biztosítunk elhelyezést a gyermekek számára.  Az iskolai őszi, téli és tavaszi szünetek, illetve nagyobb hiányzások esetén a nevelési év közben az óvodai élet zavartalan működését biztosítva, de az észszerűség és takarékosság jegyében írásban felmérjük a várható létszámot. Amennyiben a gyermekek létszáma csoportonként a 20 főt nem éri el, élünk a csoportok összevonásának lehetőségével, ügyelet biztosításával. Rendkívüli esetben (pl. pedagógushiányzás) csoportösszevonást a törvényes létszámkeret betartásával és a nevelőtestület véleményének figyelembevételével az óvodavezető rendelhet el. Huzamosabb időre történő csoportösszevonás esetén az óvodavezető köteles tájékoztatni a fenntartót.  Létszámtól függetlenül nem vonható össze az a gyermekcsoport, ahol zárlattal járó fertőző megbetegedés van  Az aktuális éves munkarend szerint időben tájékoztatjuk a szülőket a szombati munkanapokról, illetve az átrendezett munkaszüneti napokról. |
| **Rendkívüli szünet elrendelése** | Rendkívüli szünet elrendelésére a fenntartó engedélyével egészségügyi okokból, természeti vagy más katasztrófa esetén kerülhet sor. |

**3. Gyermekek az óvodában**

* 1. **A gyermekek jogai**
* Személyiségét, emberi méltóságát és jogait tiszteletben tartsák, megvédjék a fizikai és lelki erőszakkal szemben
* Egyenlő bánásmód illeti meg, hátrányos megkülönböztetés nem érheti,
* Biztonságos, egészséges környezetben nevelkedjék,
* Napirendjét életkorának megfelelően alakítsák ki,
* Képességeinek, érdeklődésének megfelelő nevelésben részesüljön,
* Állapotának, adottságának megfelelő megkülönböztetett ellátásban, különleges gondozásban, habilitációs, rehabilitációs célú ellátásban részesüljön,
* A pedagógiai szakszolgálatok intézményeinek segítségét igénybe vegye (szülő képviseli),
* Családja életkörülményei, illetve anyagi helyzetétől függően ingyenes vagy kedvezményes étkezésben részesüljön
* Magyarországon tartózkodó nem magyar állampolgár mindaddig, amíg jogszerűen tartózkodik az országban, a köznevelési szolgáltatásokat, a magyar állampolgárokkal, azonos feltételekkel veheti igénybe.

* 1. **A gyermekek kötelességei**
* Tartsa tiszteletben mások emberi méltóságát és jogait,
* Ne veszélyeztesse saját és társai, illetve az óvoda alkalmazottainak egészségét, testi épségét,
* Ne akadályozza viselkedésével a többiek fejlődéséhez való jogát,
* Életkorának és fejlettségének megfelelően vegyen részt környezete, az általa használt játékok, eszközök rendben tartásában, ezeket rendeltetésszerűen használja és óvja,
* Az óvodában, és az óvoda által szervezett külső programokon életkoruknak elvárható szinten be kell tartaniuk a biztonságot elősegítő szabályokat, és a megismert kulturált viselkedés szabályait. Ne akadályozza viselkedésével a többiek fejlődéséhez való jogát,
* óvja saját és társai testi épségét, egészségét, a szülő hozzájárulása esetén részt vegyen egészségügyi szűrővizsgálaton (fejtetű vizsgálat, tisztasági vizsgálat, fogászati szűrővizsgálat), elsajátítsa és alkalmazza az egészségét és biztonságát védő ismereteket,
* Tiszteljék pedagógusukat, dajkájukat és az óvoda többi dolgozóját. Ennek feltétele, hogy a szülők is együttműködjenek a tiszteletadás képességének kialakításában.
* Betartsák a csoportban és az óvoda egészében kialakított szokásokat, szabályokat, melyek a közösségi nevelés és a biztonságérzet kialakulásának elengedhetetlen feltételei.
  1. **Az óvodai felvétel, átvétel rendje**
* Az óvodába a gyermekek előjegyzés, beiratkozás alapján kerülnek. Jelentkezés egész évben folyamatosan történik. A felvételről és elhelyezésről, csoportba osztásról az óvodavezető dönt.
* A gyermekek, következő nevelési évre történő előjegyzése, minden év április 20-május 20-a között, a fenntartó által kijelölt, a honlapon és hirdetményben nyilvánosságra hozott időpontban történik. Igénybevétel időpontja a következő nevelési év kezdetén, általában szeptember elsején.
* A felvételről és elutasításról a szülő határozatot kap. Elutasítás, átirányítás esetén fellebbezési jogával élhet.
* Óvodai jogviszony keletkezésekor a gyermekek oktatási azonosító számot kapnak.
* Az óvodalátogatás megkezdéséhez szülői egészségügyi nyilatkozat szükséges.
* Ha a gyermek óvodát változtat, vagy iskolába megy, további nyilvántartása az átvevő intézmény feladata.

**Óvodakötelezettség:**

* A gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson köteles részt venni.
* 2020. január 1-től a szülő a tárgyév május 25. napjáig benyújtott kérelme alapján a gyermek jogos érdekét szem előtt tartva, annak az évnek az augusztus 31. napjáig, amelyben a gyermek a negyedik életévét betölti, a Kormány rendeletében kijelölt szerv mentheti fel az óvodai foglalkozáson való részvétel alól a gyermeket, ha azt családi körülményei, sajátos helyzete indokolja.

A beiratkozáskor a felmentési szándékot jelezni szükséges.

* 1. **A gyermekek érkezésének, távozásának rendje, és a kapcsolódó biztonsági eljárások**
* A gyermekek reggel úgy érkezzenek be a csoportokba, és úgy kapcsolódjanak be a csoport életébe, hogy az adott tevékenységet, foglalkozást se a szülők, se a gyerekek ne zavarják meg. **A csoportok napirendje szerint óvodásaink 8 és 9 óra között folyamatosan fogyasztják el a tízórait, ezért is fontos, hogy beérkezzenek 8 óra 30 percig.**
* A délutáni távozás kezdő időpontja lehetőleg 14 óra 40-nél előbb ne legyen!
* **Ittas, vagy bármilyen tudatmódosító szer hatása alatt álló felnőttnek, a gyermek védelme miatt, nem adhatjuk haza még a saját gyermekét sem**. Óvodánknak ilyenkor jelzési kötelezettsége van a megfelelő hivatalos szervek (Gyermekjóléti Szolgálat, Kormányhivatal) felé!
* Az óvodából való távozás kívánatos módja: **a gyermekek játékukat tegyék a helyére, majd köszönjenek el társaiktól, óvónőjüktől, majd rövid időn belül hagyják el az óvodát, udvart.**
* A gyermek átvétele után a gyermekért jött felnőtt az óvodában tartózkodás ideje alatt felel a gyermek testi épségéért, viselkedéséért, az esetleg okozott kárért.
* Amennyiben a gyermek vonatkozásában, gondozási-nevelési, vagy felügyeleti jog megváltoztatása iránti eljárás van folyamatban, arról a szülő (törvényes képviselő) köteles tájékoztatni az óvodát.
* Ideiglenes hatályú elhelyezés tárgyában, illetve a gondozási-nevelési, vagy felügyeleti jogmegváltoztatása tárgyban hozott jogerős határozatról a szülő (törvényes képviselő) köteles tájékoztatni az óvodát, illetve a határozatról egy másolati példányt - a tudomásszerzésétől számítva legkésőbb 3 napon belül - átadni.
* Vegyék figyelembe, hogy a bírósági döntés az iránymutató, egyéni kívánságokat nem áll módunkban teljesíteni, **az óvoda nem láthatási és kapcsolattartási terület.**
* Amennyiben valamelyik gyermek szülője 17.45 óráig nem érkezik meg, az ügyeletes óvónő megpróbál kapcsolatba lépni a szülővel. Amennyiben ez eredménytelen, úgy a Függelék 1. számú dokumentumában foglalt eljárásrend lép életbe. (Ha nem tud velük beszélni, úgy el kell kísérnie a 18 óra után itt hagyott kisgyermeket a Fehér Holló Gyermekjóléti Szolgálat krízis szállójára (1097 Bp. Fehér Holló u. u. 2-4; Tel.: 210-1468, vagy 350-93-57)
* A Család- és Gyermekjóléti Központ, a nyitvatartási időn túl telefonos készenléti ügyeletet működtet a felmerülő krízishelyzetekben történő azonnali, szakszerű segítségnyújtás, tanácsadás, vagy tájékoztatás céljából. A készenléti ügyelet telefonszáma: 06-20/247-21-99 Munkanapokon nyitvatartási időn túl reggel 8.00 óráig, hétvégén és ünnepnapokon 0-24 óráig hívható
* A nap 24 órájában, ingyenesen hívható gyermekvédő hívószám: 06 80 212 021 (a gyermek veszélyeztetettségét jelző hívásra történő szakszerű, hatékony és időbeni reagálás biztosítása és elősegítése, függetlenül a jelzést tevő személyétől és annak jelzési kötelezettségétől)
* Vagyonvédelmi okokból az óvoda nyitvatartási ideje alatt az üresen hagyott csoportszobákat és egyéb zárható helyiségeket zárva tartjuk.
* Kérjük, hogy a bejárati ajtó kódját illetékteleneknek, és a gyermekeknek saját érdekében ne adják meg!
* Kérjük az óvoda bejárati-, folyosói és udvari ajtóinak záródását szíveskedjenek ellenőrizni!
* Kérjük, az óvoda területére állatokat ne hozzanak be!
* A babakocsikat az előterekig hozzák be, a gyermekek közlekedőin, öltözőibe kérjük, ne tolják be a higiénés szabályok betartása miatt;
* Az óvoda nagy és kert kapuját, a bejárati ajtót, minden esetben kérjük becsukni a gyermekek biztonsága érdekében! A kapunkon levő zárat csak felnőtt nyithatja, zárhatja.
* Az adatokban történt változást kérjük, jelezzék azonnal. A szülő legyen elérhető a gyermek óvodai tartózkodásának teljes ideje alatt. Telefonszámuk változását azonnal jelezzék!
* A gyermekbalesetek megelőzése érdekében az udvaron délután is csak óvónői felügyelet mellett tartózkodhatnak a gyermekek. Rendezvények alkalmával a családok tagjai is kötelesek az udvari szokásokat, szabályokat betartani, betartatni.
* Az ékszer - gyűrű, nyaklánc, fülbevaló - veszélyezteti a gyermekek testi épségét, ezért kérjük, ne viseljék ezeket az óvodában. Kérjük tudomásul venni, hogy ha behozzák, megrongálódása, eltűnése esetén nincs módunkban anyagi felelősséget vállalni ezekért.
* A gyermekek az óvoda helyiségeit, eszközeit, berendezési tárgyait csak felügyelet mellett
* használhatják;
* Az óvodába szúró, vágó eszközt, valamint bármi egyéb veszélyes eszközt behozni tilos!
* Az óvoda egész területén tilos a dohányzás! Az intézmény bejáratától 5 m-en belül sem szabad!

**3.5 Az óvoda helyiségeinek, eszközeinek használati rendje, valamint a nem szükséges tárgyak bevitelének szabályozása**

* A gyermek az intézmény eszközeit (játékok, foglalkozási, fejlesztőeszközök), berendezéseit (bútorok), felszereléseit ingyenesen, de rendeltetésszerűen használhatja, arra vigyáznia kell.
* Az óvoda épületében, a csoportszobákban, a hozzátartozó öltözőkben és folyosón tilos balesetveszélyesen közlekedni, saját és mások testi épségét veszélyeztető tevékenységet folytatni!
* A csoportszobákat, az óvoda tornatermét és egyéb helyiségeit pedagógus felügyelete nélkül a gyermekek nem használhatják, a szülők csak a számukra szervezett külön alkalmakor (pl. ünnepélyek, értekezletek) léphetnek be oda.
* A gyermekek által behozott, saját kerékpárt, kismotort, rollert, valamint felnőtt kerékpárt, rollert a megadott helyen kell tárolni. A behozott, eszközök ellopása esetén az óvoda felelősséget nem vállal.
* Az óvoda őrizetlen értéktárgyakért felelősséget nem vállal.
* Az óvodába szúró, vágó eszközt, tűzszerszámot, bármi egyéb veszélyes eszközt, valamint gyógyszert és gyógyhatású készítményt behozni tilos (kivéve krónikus probléma esetén orvosi igazolással)! Kérjük, minden szülő, minden nap győződjön meg arról, hogy gyermekénél ilyen tárgyak nincsenek.
* Pihenéséhez szükséges puha, balesetet nem okozó játékot, elalvást, pihenést segítő tárgyat a gyermekek behozhatnak az óvodába, melyet napközben az óvodapedagógusok által kijelölt helyen tárolhatnak.
* Az óvodapedagógusok hozzájárulásával a gyermekek behozhatják kedvenc játékaikat.
* Nem szabad olyan tárgyat az óvodába hozni, amely veszélyezteti a gyermekek épségét, a higiéniát, egészségkárosító és az óvoda nevelési elveivel ellentétes.
* Az ékszerek használata az óvodában balesetvédelmi okokból nem javasolt, csak a szülő felelősségére használhatja a gyermek.
* A gyermekek puha alvójátékokat, mesekönyvet illetve 1-1 (nem erőszakra motiváló) játékot hozhatnak be. A közösségi nevelés szabályainak megfelelően a behozott játékokkal más is játszhat. Esetleges megrongálódást kérjük tudomásul venni, felelősséget nem vállal érte az intézmény.
* Az óvoda folyosójára kerékpárt, rollert, motort behozni tilos! Az óvodában a saját tulajdonú „járművek” – roller, kerékpár, szánkó,– folyamatos tárolására, őrzésére nincs lehetőségünk. Nap végén kérjük hazavinni.
* Az otthonról hozott kerékpárokat, rollereket kérjük a kerékpártárolóba tenni, s ezt reggel gyermekkel együtt elhelyezni!
* Enni- innivalót ne hozzanak a megbeszélt alkalmakon kívül, és a gyerekek szekrényébe se tároljanak.
* A szülők az óvoda csoportszobáiba csak kivételes alkalmakor léphetnek be. Egyedül tilos a bejárás!

**3.6 A gyermekekkel kapcsolatos egészségügyi szabályok**

**Intézményünk működtetése során az Állami Népegészségügyi és Tisztiorvosi Szolgálat által meghatározott szabályokat szigorúan be kell tartani.**

* Az óvodában csak teljesen egészséges gyermek tartózkodhat. Beteg, náthás, köhögő, gyógyszert, láz- és köhögéscsillapítót szedő, még lábadozó gyermek bevétele a gyermek kielégítő, mielőbbi gyógyulása és a többi gyermek egészségének megőrzése érdekében tilos. Ilyen esetben az óvodapedagógus kötelessége a gyermek átvételének megtagadása.
* Amennyiben a szülő többszöri felszólításra sem viszi orvoshoz betegség esetén gyermekét, az a gyermek veszélyeztetését jelenti, ezért köteles az intézményvezető a gyermekjóléti szolgálatot értesíteni.
* Az óvodapedagógusoknak nem szabad otthonról behozott gyógyszert beadniuk a gyermeknek a nap folyamán. Kivétel ez alól az allergia, bizonyos krónikus betegségek, amikor az azonnali gyógyszerezés elengedhetetlen (pl. Krupp, asztma…)
* Az óvodában jelentkező magas láz csillapítására szolgáló készítményt nem adhatunk be, az esetleges allergiás reakciók miatt.
* Az óvodapedagógus teendője baleset vagy napközben megbetegedő gyermek esetén, hogy a gyermeket haladéktalanul ellássa. A baleset súlyosságától függően, illetve eszméletvesztés, lázgörcs esetén gondoskodni kell az orvosi ellátásról (mentő, orvos kihívása, a gyermek elszállítása orvoshoz), és a szülőt értesíteni kell.
* Minden, az óvodában történt sérülésről feljegyzést készít az óvodavezető a pedagógussal, továbbá a baleset súlyosságától függően a Köznevelési Információs Rendszerben rögzítjük a baleseteket. Egyebekben a Szervezeti és működési szabályzatban foglaltak szerint kell eljárni.
* Ha a pedagógus megítélése szerint a gyermek beteg (pl. láz, hányás, hasmenés, hasgörcs, erős köhögés tünetei esetén) a lehető legrövidebb időn belül értesítjük a gyermek szüleit. A szülő köteles mielőbb megérkezni gyermekéért, és őt orvoshoz vinni. (A pedagógus a 2.számú melléklet általi megfogalmazást tartalmazó nyomtatvánnyal adja át a beteg gyermeket az érte megérkező szülőnek vagy hozzátartozónak)
* Fertőző betegség esetén bejelentési kötelezettsége van a szülőnek.
* A tetves gyermeket a szülő köteles a megfelelő egészségügyi kezelésben részesíteni az óvónő felszólítása után.
* **A csoportszobákba, gyermekmosdókba utcai cipővel (kivétel néhány rendezvény alkalmával) belépni tilos! (Kérjük, szükség esetén használjanak lábzsákot!)**
* Az óvoda konyhájába csak egészségügyi kiskönyvvel rendelkező konyháért felelős dolgozó léphet be!
* A különleges étkezést igénylő gyermekek ellátásához a konyhai dolgozónkkal napi egyeztetés szükséges.
* Az ő élelmiszerüket felcímkézve, külön tárolva kezeljük.
* Az öltözőben és az öltözőszekrényekben élelmiszerek (cukor, csoki, üdítő stb.) tárolása egészségügyi és tisztasági okok miatt tilos!
* Az óvoda egész területén tilos dohányozni és szeszesitalt fogyasztani!
* Az elsősegélynyújtáshoz szükséges eszközökkel rendelkezünk.

Az óvodába járó gyermekek intézményen belüli egészségügyi gondozását az óvodában a védőnő látja el, a fenntartó Önkormányzat és a házi gyermekorvosi szolgálat közötti megállapodás alapján.

Tájékoztatjuk a szülőket arról, hogy a **gyermekek általános orvosi szűrővizsgálaton való részvétele évente egyszer, a házi gyermekorvosi rendelőben kötelező.** Ennek az időpontjáról **tájékoztatni kell a csoportvezető pedagógust**.

Beiskolázás előtt szemészeti és hallás szűrővizsgálatára is szükség van.

Az életkorhoz kötött védőoltások beadását, a szülő a gyermek oltási könyvének bemutatásával igazolja.

Az óvodában évente egy alkalommal fogorvosi szűrés történik, melynek időpontjáról a szülőket előre tájékoztatjuk.

### 3.7A távolmaradásra, mulasztás igazolására vonatkozó előírások

Kérjük a szülőket, hogy gyermekük bármilyen távol maradását szíveskedjenek bejelenteni!

* Ha a gyermek az óvodai foglalkozásról távol marad, mulasztását igazolnia kell.
* A mulasztás igazolása minden óvodaköteles gyermekre egyformán kötelező, **akit nem mentettek fel** az óvodakötelezettség alól, akár **négy órát**, akár többet tartózkodik az óvodában.

**A mulasztás igazolásának lehetőségei**:

* a szülő előzetesen írásban, emailben, vagy nyomtatványon, bejelenti
* az óvodai ügyeleti napokon a befizetéskor leadott kérelemben, illetve csoportos zárási íven, nyilatkozaton, valamint a befizetés számláján, melyet a szülő aláírt elfogadható előzetes bejelentésnek. Ezeket a vezető összesített formában igazolja. A befizetett ügyeleti napokat lemondás esetén a szülőnek kell kérelmeznie!
* Iskolaszünetek idején, és ügyeleti napokon, ill. június 1-jétől augusztus 31-ig igazoltnak tekintjük a távolmaradást, ha a szülő a nyári igényfelmérés során aláírásával jelzi, hogy nem kéri az óvodai ellátást.
* 1-5 nap esetében az óvodai formanyomtatványon (3. sz. melléklet), vagy emailen a csoportos pedagógusnak - 5 napig a csoport pedagógusa engedélyezheti a mulasztást ennek tartalmaznia kell a pontos dátumot, indokot.
* Hosszabb hiányzás (5 napot meghaladó) esetén az óvodavezetőnek benyújtott kérelemben, hogy gyermekét mettől-meddig és milyen indok miatt nem hozza óvodába- ez alapján engedélyezett, illetve igazolt a hiányzás . Az engedélyt havonta meg kell kérni! (3. sz. melléklet) A kérelem emailben is kérhető az óvoda emailcímén ezekkel az adatokkal!
* a gyermek betegsége esetén az orvosi igazolásnak tartalmaznia kell a betegség miatt bekövetkezett távollét kezdő és befejező időpontját,
* a gyermek hatósági intézkedés vagy egyéb alapos indok miatt nem tudott kötelezettségének eleget tenni (ebben az esetben ezt is dokumentummal igazolni köteles a szülő)
* **A hiányzás engedélyezésének, illetve igazoltnak tekintésének feltétele, hogy a szülő az igazolást óvodába járás első napján adja le! Hosszabb hiányzás alkalmával még orvosi igazolással is jelezzen legalább havonta a szülő a gyermek állapotáról!**  **Ha a gyermek távolmaradását a fentiek szerint nem igazolják, a mulasztás igazolatlan.**

**Az óvodaköteles gyermek igazolatlan hiányzásának jogkövetkezményei**

* Ha a gyermek az Nemzeti Köznevelési törvény 8. § (2) bekezdése alapján vesz részt óvodai nevelésben, és egy nevelési évben igazolatlanul többet mulaszt:
* öt nevelési napnál az óvoda vezetője értesíti a gyermek tényleges tartózkodási helye szerint illetékes gyámhatóságot és a gyermekjóléti szolgálatot.
* Az értesítést követően a gyermekjóléti szolgálat haladéktalanul **intézkedési tervet** **készít,**

amelyben a mulasztás okát feltárja, meghatározza és megszünteti a gyermeket veszélyeztető és az igazolatlan hiányzást kiváltó helyzetet, meghatározza a gyermek óvodába járásával kapcsolatos, továbbá a gyermek érdekeit szolgáló feladatokat.

* tíz nevelési napnál, az óvoda vezetője a mulasztásról tájékoztatja az általános szabálysértési hatóságot.
* a tizenegyedik igazolatlan naptól a szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény 247. § *c)* pontja szerint szabálysértési tényállás valósul meg. Ebben az esetben az eltérő rendelkezés hiányában a 2012. évi II. törvény 11. § (1) szerint a gyermek szülőjére kiszabható pénzbírság legalacsonyabb összege ötezer forint, legmagasabb összege százötvenezer forint.
* húsz nevelési napnál, az óvoda vezetőjének haladéktalan értesítése alapján a gyermek tényleges tartózkodási helye szerint illetékes gyámhatóság *20/2012. EMMI rendelet 51. § (4)bekezdésében* foglaltak szerinta gyámhatóság kezdeményezi a gyermek védelembe vételét és a családi pótlék megvonását.

**Az óvodai elhelyezés megszűnhet ha :**

* a gyermeket másik óvoda átvette, az átvétel napján
* a gyermeket felvették iskolába, a nevelési év utolsó napján
* az óvodába járási kötelezettségét külföldön teljesítő gyermek eléri a tanköteles kort.
* a nevelési-oktatási intézmény jogutód nélkül megszűnik.
* kérelemre megszűnik annak a nem magyar állampolgárságú gyermeknek, a magyarországi

nevelési-oktatási intézménnyel létesített óvodai jogviszonya, aki külföldre vagy saját országába távozik.

# 

# A gyermekek fejlődésének figyelemmel kísérésének szabályai

* Az óvoda a gyermekek fejlődését folyamatosan a törvényi előírásoknak és pedagógiai programunknak
* megfelelően nyomon követi és félévente írásban rögzíti. A gyermekek értékelését az óvodapedagógusok végzik egyéni megfigyelések alapján. Megfigyeléseiket félévente, illetve szükség szerint írásban rögzítik.
* Rögzíteni kell a gyermek fejlődését szolgáló intézkedéseket, megállapításokat, javaslatokat.
* Félévente (illetve szükség szerint) fogadó óra keretében tájékoztatjuk a szülőket a gyermekek fejlődéséről, valamint egyeztetünk, ha intézkedésre, vizsgálatra van szükség a gyermek további fejlődéséhez, ellátásához.
  1. ***A gyermekek jutalmazásának és fegyelmezésének elvei és formái***

**A jutalmazás** a gyermekek pszichikus érettségének, az életkori sajátosságainak figyelembevételével történik az alábbiak szerint:

* A szokás- szabályrendszer betartását, a pozitív viselkedést szóbeli dicsérettel, kedves gesztusokkal,
* öleléssel, közös játékkal, példaként kiemeléssel, apróbb megbízatások adásával, – melyet a gyermek jutalomnak él meg – valamint a csoportszokások szerinti pozitív megerősítéssel jutalmazzuk.

**A fegyelmezés elvei és formái**

* Abban az esetben, amikor a gyermek saját és/vagy társai testi épségét, nyugalmát veszélyezteti, megpróbáljuk tettei lehetséges következményeire felhívni a figyelmét, meggyőzéssel belátásra rávezetni. A figyelmeztetés hatástalansága esetén, az akkori játéktevékenység pár percre történő felfüggesztésével, a közös játékból való kivonással oldjuk meg a helyzetet.

**A fegyelmező intézkedések elvei**

* következetesség
* rendszeresség,
* minden gyermeknél a személyiségéhez illesztett, valamint a közösségi érdekek szem előtt tartásával a legeredményesebb formát kell alkalmazni

**3.10. A tankötelezettség és a beiskolázás előírásai**

* A gyermek abban az évben, amelynek augusztus 31. napjáig a hatodik életévét betölti, legkésőbb az azt követő évben tankötelessé válik.
* 2020. január 1-jei hatállyal változásokat vezetett be a módosított köznevelési törvény azoknak a számára, akik a tanköteles kor elérését követően különféle okok miatt még egy évig az óvodában szeretnének maradni.
* Nkt. 45. § (2): …A szülő kérelmére a felmentést engedélyező szerv döntése alapján a gyermek további egy nevelési évig óvodai nevelésben vehet részt. A szülő kérelmét az iskolakezdés évében január 15-éig nyújthatja be a felmentést engedélyező szervhez. Ha az eljárásban szakértőt kell meghallgatni, akkor csak szakértői bizottság rendelhető ki... Ha a szakértői bizottság a szülői kérelem benyújtására nyitva álló határidő előtt a gyermek további egy nevelési évig óvodai nevelésben történő részvételét javasolja, a szülői kérelem benyújtására nincs szükség.
* A köznevelési törvény 94.§ (4g) bekezdésében foglaltak szerint a kormány jelölni ki azt a hivatali szervet, amely az óvodai foglalkozások alóli mentesítéssel, illetőleg a tankötelezettség kezdetének egy évvel történő elhalasztásával kapcsolatos döntéseket meghozhatja.
* Ha a gyermek az iskolába lépéshez szükséges fejlettséget korábban eléri, a felmentést engedélyező szerv a szülő kérelmére engedélyezheti, hogy a gyermek hatéves kora előtt megkezdje tankötelezettségének teljesítését.
* .A tankötelezettség megkezdésének feltétele a gyermek iskolába lépéshez szükséges fejlettségének megléte, annak igazolása. Az óvoda a tanköteles életkorba lépéskor a gyermek fejlettségével kapcsolatban
* a) amennyiben a gyermek elérte az iskolába lépéshez szükséges fejlettséget, ezt igazolja,
* b) dönt a hatodik életévét augusztus 31-ig betöltő gyermek óvodai nevelésben való további részvételéről,
* c) szakértői bizottsági vizsgálatot kezdeményez a gyermek iskolába lépéshez szükséges fejlettségének megállapítása céljából.
* A gyermeke iskolába lépéséhez szükséges fejlettségének megállapítása céljából a szülő is kezdeményezhet szakértői bizottsági vizsgálatot.

## Térítési díjak befizetésére, visszafizetésére vonatkozó rendelkezések

* Az étkezési térítési díjakat havonta, az óvodavezető által meghatározott befizetési napokig előtte lévő péntekig átutalással kell befizetni, illetve a kedvezményben részesülő gyermek étkezési kérelmét leadni.
* Amennyiben a szülő nem tud gondoskodni gyermeke étkezésének befizetéséről, az étkezésre nem jogosító időszakban is köteles gyermekét óvodába hozni, hogy eleget tegyen az óvodakötelezettségről szóló előírásoknak: a gyermek legalább négy óra időtartamig – azaz 8.00-12.00 óráig – óvodai nevelésben köteles részt venni.
* Az óvodai nevelésből nem zárható ki az a gyermek, akinek nincs előzetesen megrendelve az étele.
* Ha a szülő nem biztosítja a gyermek óvodába járását, szabálysértést követ el, melyet az illetékes Kormányhivatal felé jelentenie kell az óvodavezetőnek. /EMMI 63.§(2)bek./
* **A gyermek távolléte, betegsége nem mentesíti a szülőt az étkezés térítési díjának befizetési kötelezettsége alól a meghatározott napokon.** Az ingyenesen étkező gyermekek szülei havonta, határidőre kötelesek írásos nyilatkozatot leadni az étkezés megrendeléséhez.
* **Diétás étkezés kizárólag szakorvos** által igazolt esetben vehető igénybe, az igazolásban feltüntetett időtartamra. Az igazolást a Ferencvárosi Intézményüzemeltetési Központ ,(továbbiakban FIÜK) dietetikusa az ellátó konyhának juttatja el, és rendszeresen ellenőrzi annak érvényességét. A diétás étkezés lemondását csak orvosi igazolással lehet megszűntetni az érvényesség lejártán belül.
* A FIÜK dietetikusa rendszeresen tart fogadó órát a szülők számára, melynek időpontjáról előre értesítjük Önöket.
* A térítési kedvezmény igénybevételének feltételeiről, módjáról, a szülőket szülői értekezleten, és a szülők hirdetőtábláján kifüggesztett hirdetmény formában tájékoztatjuk az aktuális jogszabályoknak megfelelően.
* Az ingyenes étkezés igénybevételéhez szükséges, hogy a szülő/törvényes képviselő kitöltse, és benyújtsa a 328/2011. (XII.29.) Korm.rendelet 6. mellékletében szereplő nyilatkozatot.

**Ingyenes étkezésben részesülhet, aki**

* rendszeres gyermekvédelmi kedvezményt kap,
* három, vagy több gyermeket nevelő családban él (magasabb összegű családi pótlékot kap ról igazolás),
* tartósan beteg vagy fogyatékos, olyan családban él, ahol tartósan beteg, vagy fogyatékos gyermeket nevelnek,
* családjában a szülő nyilatkozata alapján az egy főre jutó havi jövedelem összege nem haladja meg a kötelező legkisebb munkabér személyi jövedelemadóval, munkavállalói, egészségbiztosítási és nyugdíjjárulékkal csökkentett összegének 130%-át.

**A szülő különleges felelőssége, hogy ingyenesen étkező gyermekét mindig időben lemondja!**

**A befizetéssel, lemondással, jóváírással kapcsolatos tudnivalók:**

* A befizetés pontos dátumát, az óvodában jól látható helyen előre jelezzük.
* A következő hónapot kell befizetni, és az előző hónap lemondásait térítjük vissza.
* Hiányzás esetén az étkezés lemondható minden nap 8 óra 45-ig, telefonon, vagy emailen a pénztárosnak.
* A lemondás 24 órás eltolódással lép életbe. Teljes hét lemondására a tárgyhét előtti pénteken, reggel 8 óra 30-ig van lehetőség.
* Automatikus lerendelés nincs, csak a szülők által konkrétan megjelölt napok lemondására van lehetőség.
* Be nem jelentett, le nem mondott hiányzás esetén a szülő a térítési díj jóváírására, visszatérítésére nem tarthat igényt.
* Ha a gyermek távozik az óvodából, a jóváírt napjainak visszatérítésére leghamarabb a lemondott időszak eltelte után van lehetőség.

### Az óvodai élet általános szabályai

* + Gyermeküket mindig tisztán, gondozottan hozzák óvodába!

**A gyermekek ruházata:**

* + Az óvónőkkel egyeztetett mennyiségű, a gyerekek életkori és egyéni igényeiknek megfelelő ruházatot biztosítsák az óvodai élethez.
  + A gyermek minden ruhadarabját, cipőjét lássák el jellel.
  + A váltócipő használata kötelező. Az óvodában zárt cipőt, vagy szandált viseljenek a gyermekek. Papucsot, mamuszt nem hordhatnak, mert balesetveszélyes.
  + Fontos a kényelmes, praktikus udvari öltözék.
  + A mozgásos foglalkozásokra a felszerelést (bármilyen rövidnadrágot és pólót, valamint gumitalpú cipőt, külön zoknit) nagyoknak tornazsákot kérjük biztosítani!

Ünneplő ruhát (sötét szoknya vagy nadrág és fehér blúz, vagy ing) csak a nagycsoportosok búcsúztatójára és egyéb külső szereplésükre, egyéb ünnepekre –“szép” ruhát kérünk.

# Szülők az óvodában

**4.1.Együttműködés**

* Gyermekeik megfelelő fejlődése érdekében a családokkal szoros együttműködésre törekszünk. Fontosnak tartjuk a közös nevelési elvek megbeszélését és alkalmazását.
* Minden felnőtt minta a gyerekek számára, ezért kérjük Önöket ennek megfelelően kulturált magatartási formákat közvetítsenek. Ha napközben a gyerekek között konfliktus adódik, annak lerendezését bízzák a pedagógusra. A szülő, nem kérheti számon, a másik gyereken a valós, vagy vélt sérelmeket.
* A nevelési céljaink megvalósítása érdekében számítunk a szülő érdeklődésére, aktív részvételére, kölcsönös tisztelet és segítség mellett. Kérjük éljenek a lehetőségekkel és a szervezett fórumokon, programokon aktívan vegyenek részt, ötleteikkel segítsék elő a közös gondolkodást, élményszerzést!
* Kísérjék figyelemmel az óvodai hirdetéseket, kiírásokat!
* Gyerekükkel kapcsolatos információt a pedagógusaitól néhány szóban távozáskor, ill. ha szükséges fogadóórán, vagy szülői értekezleten kérjenek.
* Az óvoda vezetője igény szerint, előzetesen egyeztetett időpontban fogadja a szülőket.

**4.2 A szülők jogai**

* Megválasztani a nevelési-oktatási intézményt,
* Megismerje a pedagógiai programot, az intézmény szervezeti és működési szabályzatát és a házirendet,
* Gyermeke fejlődéséről, magaviseletéről tájékoztatást, neveléséhez segítséget, tanácsot kapjon,
* Írásbeli javaslatairól visszajelzést kapjon,
  + Személyesen, vagy képviselői útján részt vegyen a közösséget érintő döntések meghozatalában, éljen véleményezési, javaslattevő jogával,
  + A sajátos nevelési igényű gyermekének szakértői vélemény alapján történő óvodai elhelyezése, integrálása az arra kijelölt intézményben.
* A szülő írásbeli nyilatkozata szükséges az óvodán kívüli programokon való részvételhez, a fényképezéshez és a nyilvánosságra hozható felvételekhez.
* A szülők jogaik érvényesítésére szülői közösséget hozhatnak létre. A szülői közösség figyelemmel kíséri a gyermeki jogok érvényesülését, a nevelőmunka eredményességét. Megállapításairól tájékoztatja az intézmény nevelőtestületét és a fenntartót. A szülői közösség az óvodába járó gyerekek egészét érintő bármely kérdésben tájékoztatást kérhet.
* A nevelési-oktatási intézményvezető munkáját a nevelőtestület és a szülők közössége a vezetői megbízásának második és negyedik évében személyazonosításra alkalmatlan kérdőíves felmérés alapján értékeli. Az országos pedagógiai-szakmai ellenőrzés az intézményvezető munkájának ellenőrzése és értékelése során a kérdőíves felmérés eredményét is figyelembe veszi.
* A szülői közösség igénye szerint írásos és meghatározott formában véleményt nyilváníthat a pedagógusok munkájáról a pedagógusok ellenőrzésének és minősítésének során.
* Magyarország Alaptörvénye VI. cikk (3) bekezdésében foglaltak szerint mindenki számára követhetővé és ellenőrizhetővé tesszük az adatkezelés egész útját tájékoztatók, szabályzatok és nyilatkozatok segítségével.
* Az érintett hozzájárulásán alapuló adatkezeléshez a szülő írásbeli nyilatkozata szükséges. Az óvodai és óvodán kívüli programokon való részvételhez, a fényképezéshez és a nyilvánosságra hozható felvételekhez időben beszerezzük a szülői hozzájárulásokat.
* A szülők jogaik érvényesítésére szülői közösséget hozhatnak létre. A szülői közösség figyelemmel kíséri a gyermeki jogok érvényesülését, a nevelőmunka eredményességét. Megállapításairól tájékoztatja az intézmény nevelőtestületét és a fenntartót. A szülői közösség az óvodába járó gyerekek egészét érintő bármely kérdésben tájékoztatást kérhet.
* Az óvodavezető munkáját a nevelőtestület és a szülők közössége a vezetői megbízásának második és negyedik évében személyazonosításra alkalmatlan kérdőíves felmérés alapján értékeli. Az országos pedagógiai-szakmai ellenőrzés az intézményvezető munkájának és az intézményellenőrzése és értékelése során a kérdőíves felmérés eredményét is figyelembe veszi.
* A szülői közösség igénye szerint írásos, és meghatározott formában véleményt nyilváníthat a pedagógusok munkájáról, a pedagógusok önértékelésének, ellenőrzésének és minősítésének során.
* Intézményi önértékelés, valamint intézményi tanfelügyeleti ellenőrzés és értékelés részeként kérdőíven és interjú formájában is véleményt nyilváníthatnak az intézmény munkájáról szülői képviselőik útján.

**4.3.A szülők kötelességei**

* Gondoskodjon gyermeke testi, értelmi, érzelmi és erkölcsi fejlődéséhez szükséges feltételekről,
* Hátrányos helyzet esetén, 3 éves kortól gondoskodjon gyermeke rendszeres óvodába járásáról,
* Biztosítsa a 3. életévet betöltött gyermeke óvodai nevelésben való zavartalan részvételét,
* Figyelemmel kísérje gyermeke fejlődését, közösségbe való beilleszkedését, a közösségi élet
  + szabályainak elsajátítását,
* Segítse a fejlődés folyamatát, szükség esetén nevelési tanácsadáson, szakértői vizsgálaton
  + óvodapszichológusi ellátáson való részvétel biztosításával is,
* Rendszeres kapcsolatot tartson az óvodapedagógusokkal,
* Gondoskodjon arról, hogy gyermeke indokolatlanul ne hiányozzon az óvodából!
* Megtegye a szükséges intézkedéseket gyermeke jogainak érvényesítésére,
  + Tiszteletben tartsa az óvoda alkalmazottainak (közfeladatot ellátó személyek) emberi méltóságát és jogait.

**4.4. A család és az óvoda közös nevelési elveinek kialakítása**

Az óvodánkba járó gyermekeket arra neveljük, hogy tanulják meg tisztelni a felnőtteket, szeressék és fogadják el társaik egyéniségét, másságát, tudják kifejezni magukat, és legyenek képesek alkalmazkodni is. Az esetleges konfliktusokat ne durvasággal, erőszakossággal, árulkodással oldják meg. Ezen törekvésünk sikerességének érdekében kérjük, hogy otthon is ezeket az alapelveket erősítsék gyermekeikben.

Például:

* ne tegyenek a gyermek előtt indulatos, negatív megjegyzéseket mások gyermekére, annak származására, az óvodára, az ott dolgozó felnőttekre;
* ne bíztassák gyermeküket verekedésre, még ha előzőleg az Önök gyermekét érte esetleg sérelem.

**4.5. Kapcsolattartás, az együttműködés lehetőségei a nevelőkkel**

A szülőknek lehetőségük van rá – és igényeljük is –, hogy az óvodában folyó pedagógiai munka kialakításában a megfelelő fórumokon aktívan részt vegyenek, ötleteikkel segítsék elő a közös gondolkozást. Szükség van igazi, valós együttműködésre, nyitottságra és őszinteségre. Komolyabb probléma, konfliktus, ellentét esetén mindenképpen keressék fel az óvodapedagógust, ha ez sikertelen, az óvoda vezetőjét, és velük közösen próbálják megoldani a konkrét helyzetet.

Az együttműködés formái:

* szülői értekezletek
* munkadélutánok, nyílt napok, közös rendezvények,
* fogadóórák (vezetői, óvodapedagógusi, gyógypedagógusi)
* az óvodapedagógussal való rövid, esetenkénti megbeszélések.

Azokon a rendezvényeken, ahol szülők is részt vehetnek, a szülők a csoport irányítását nem vehetik át, mivel a tevékenységek szervezése és vezetése a pedagógusok feladata.

Szülői értekezleteken tájékoztatjuk a szülőket nevelési terveinkről, programjainkról és az aktualitásokról. Az értekezleteken gyermek nem vehet részt egyrészt a témák jellege miatt, másrészt azért, mert a gyermeket ez a tevékenység nem köti le, és játékával zavarja az értekezlet nyugalmát.

Kérjük a szülőket, hogy se a gyermekkel kapcsolatos, se magánjellegű beszélgetésekre az óvodapedagógust az óvodásokkal való foglalatossága közben hosszabb időre ne vonják el a csoporttól, mert az előidézheti a baleset kialakulását, és zavarhatja a nevelés folyamatát! A gyermekükkel kapcsolatban információt, tájékoztatást csak a gyermek saját óvodapedagógusaitól vagy az intézményvezetőtől kérjenek.

Az óvoda iránt érdeklődők vezetői engedéllyel, a csoport életét nem zavarva tartózkodhatnak az épületben, illetve az udvaron.

Az intézményben kizárólag olyan reklámanyag, kiírás helyezhető el vezetői engedéllyel (aláírásával és lebélyegezve), amely a gyermekek, illetve a családok érdekeit pozitív módon szolgálja, illetve az óvoda profiljával, tevékenységével, működésével kapcsolatos. Elhelyezését az óvoda által kijelölt felelős végzi.

**A dokumentumok nyilvánossága**

* Alapdokumentumaink (az óvoda pedagógiai programja, szervezeti és működési szabályzat és házirend) tartalmáról a vezető, távollétében a vezető-helyettese tájékoztatást ad, illetve hozzáférhetnek elektronikusan honlapunkon ( a www. napfényovi.hu).
* Az új gyerekek szülei részére tájékoztatást adunk a házirendről az első értekezleten, és ekkor történik az átadása is. A házirendből a szülők hirdető tábláján és a gyermeköltözőkben kifüggesztve megtalálható 1-1 példány.

# Gyermekvédelem

* Az óvodai és iskolai szociális segítő szolgáltatás ellátása az intézményünk és a Család- és Gyermekjóléti Központ együttműködési megállapodása alapján történik.
* A gyermekek veszélyeztetettségének megelőzése érdekében a szociális segítő munka eszközeivel nyújtanak támogatást a hozzánk járó gyermeknek, a gyermekek családjainak, pedagógusainknak és a szakembereknek.
* Az óvodai szociális segítő egyéni, csoportos és közösségi szociális munkát végez, valamint gyermek- és ifjúságvédelmi feladatokat lát el a törvényi előírásoknak megfelelően, az óvoda vezetőjével és gyermekvédelmi felelősével szoros együttműködésben
* Amennyiben a szülő nem tudja, vagy nem akarja szülői kötelességeit teljesíteni, akkor az óvodának törvény által előírt kötelessége jelezni ezt a Gyermekjóléti Szolgálat, illetve a jegyző felé (fizikai, pszichikai bántalmazás, fenyegetettség, fejlődéshez szükséges feltételek hiánya, szükséges vizsgálatra küldés hozzájárulásának megtagadása stb. esetén).
* Óvodánkban a gyermekvédelmi felelős koordinálja a csoportos pedagógusok gyermekvédelmi munkáját, és szükség szerint segíti a hozzáforduló szülőket, valamint kapcsolatot tart a segítő intézményekkel.
* Óvodába kerüléskor kérjük, jelezzék, ha szociális körülményeik miatt segítségre van, szükségük vagy már részesülnek valamilyen gyermekvédelmi támogatásban.
* Nevelőtestületünk köteles a rendszeres óvodalátogatást figyelemmel kísérni és indokolatlan, valamint igazolatlan hiányzás esetén ennek tényét azonnal jelezni az óvodavezető felé, aki jogosult a további intézkedések megtételére!
* Az óvodapedagógusok feladata, hogy a problémákat, a hátrányos helyzetet felismerjék, és ha szükséges szakember segítségét kérjék.

**Hátrányos helyzetű** **az a gyermek, aki esetében az alábbi körülmények közül legalább fennáll:**

* A szülő, vagy családba fogadó alacsony iskolai végzettsége (alapfokú isk. végzettség)
* A szülő, vagy családba fogadó alacsony foglalkoztatása, ha megállapítható, hogy a rendszeres gyermekvédelmi kedvezmény igénylésekor az aktív korúak ellátására jogosult, vagy a rendszeres gyermekvédelmi kedvezmény igénylésének időpontját megelőző 16 hónapon belül legalább 12 hónapig álláskeresőként nyilvántartott személy.
* A gyermek elégtelen környezete, illetve lakáskörülményei, ahol korlátozottan biztosítottak az egészséges fejlődéshez szükséges feltételek.

**Halmozottan hátrányos helyzetű** az a rendszeres gyermekvédelmi kedvezményre jogosult gyermek, aki esetében a fenti kritériumok közül legalább kettő fennáll.

* + - A gyámhatóság a gyermekvédelmi kedvezményre való elbírálással egyidejűleg **kérelemre** – külön döntésben, a rendszeres gyermekvédelmi kedvezményre való jogosultság időtartamára –megállapítja a **hátrányos, vagy halmozottan hátrányos** **helyzetet**.
* A halmozottan hátrányos helyzetű gyermekek óvodáztatási támogatásra jogosultak. Ennek igénylésével kapcsolatos tájékoztatást óvodánk gyermekvédelmi felelősétől kérhetnek. A támogatás kifizetésének alapfeltétele, hogy a gyermek naponta legalább6 órát az óvodában tartózkodjon. Az óvodáztatási támogatás kifizetése előtt az óvoda vezetője, a törvényben meghatározottak szerint, a gyermek minden mulasztásáról tájékoztatást küld a lakóhely szerinti jegyzőnek. Az első igazolatlan nap után írásban tájékoztatja a szülőt a mulasztás következményeiről. Értesítési kötelezettsége van akkor is, ha a gyermek óvodai elhelyezése megszűnik.

# Egyéb szabályok

### 6.1. Az óvoda helyiségeinek használata

* A gyermekek az ügyeleti időben és nap közben is, csak az arra kijelölt helyiségben tartózkodhatnak és játszhatnak.
* Az intézmény területén, az épületben és az udvaron tartózkodó minden személy köteles:
* a közösségi tulajdont védeni, a berendezéseket, az eszközöket rendeltetésszerűen használni,
* az óvoda rendjét és tisztaságát megőrizni,
* a tűz és a balesetvédelmi előírások szerint eljárni,
* az energiával és a szükséges anyagokkal takarékoskodni,
* a munka- és egészségvédelmi szabályokat betartani.
* A szándékosan okozott kárért a szülő anyagi felelősséggel tartozik. Kiskorú gyermekéért is ő felel.

**6.2. Telefonhasználat rendje**

* Az intézményekben lévő telefonokat a gyermekekkel kapcsolatos ügyintézés céljából lehet használni. Az óvoda dolgozói munkahelyükön, az óvodai vezetékes és mobiltelefonszámon elérhetők.
* Az intézményben telefonon történő magánbeszélgetésre nincs lehetőség.
* A gyermekek között a csoportszobában, az udvaron, kirándulás alkalmával a gyermekcsoport tevékenysége, felügyelete alatt mobiltelefont magáncélra használni nem szabad.
* Az óvoda dolgozói saját mobiltelefonjukat csak nagyon indokolt esetben (pl. veszély, baleset) használhatják. Munkaidőben a mobiltelefonokat le kell némítani.
* A szülők mikor gyermekeiket hozzák, valamint viszik, lehetőleg mellőzzék a telefonuk használatát.
* Rendezvények alatt kérjük, lehalkított állapotban tartani a mobil készülékeket.
  1. **Óvó-védő intézkedések intézményünkben**

A balesetveszélyt magában hordozó eszközök használatára vonatkozó szokások, szabályok leírása

Belső tér:

* Az épület folyosóin kulturált közlekedésre neveljük a gyermekeket. Ezt kérjük a szülőktől is.
* A gyermek a csoportszobát csak az óvodapedagógus engedélyével hagyhatja el, még abban az esetben is, ha a szülő vagy hozzátartozó megérkezett a gyermekért.
* A csoportszobákban a zavartalan, nyugodt, balesetmentes játék feltételeinek megteremtése érdekében az asztalok között nem szabad futkározni, kergetőzni.
* A tevékenységekhez szükséges eszközöket a gyermekeknek rendeltetésszerűen kell használni. Különösen fontos a vizuális eszközökkel kapcsolatos szokások betartása (pl. olló, ceruzák, ragasztó…).

Külső tér:

* A gyermekek nagymozgásos játéka (labdázás, fogócska…) nem zavarhatja más gyermekcsoportok kialakult, elmélyült játékát.
* A szülő az udvari élethez az évszaknak és időjárásnak megfelelő, a gyermek szabad mozgását nem akadályozó ruházatot kell, hogy biztosítson.
* A rajzolás, mintázás, kézimunka tere az erre a célra kijelölt udvari asztal. Az eszközöket a gyermekek kizárólag ülve, rendeltetésszerűen használhatják.
* Aszfaltkrétával csak a kijelölt helyen rajzolunk.
* Az ügyességi játékokat (ugróiskola, ugrókötél, gumiszalag…) a futótértől félreeső, az óvodapedagógus által kijelölt helyen játszhatják.
* Kerékpározni, rollerezni az erre kijelölt útvonalon szabad, betartva a haladási irányt és a követési távolságot. Az otthonról hozott járműveket az óvodában használni csak az óvodapedagógus engedélyével szabad. Kerékpár mérete a játszó udvaron a 16-os méretet nem haladhatja meg (A tárolóba betenni lehet, de az udvaron nem használhatják balesetveszély miatt)
* A mászóka alatt – használat közben – a másik gyermeknek áthaladni, átfutni nem szabad.
* A csúszdák csúszó felületén visszafelé haladni nem szabad, csak, ha az óvodapedagógus ezt megengedi átmenetileg. A következő gyermek akkor kezdheti meg a csúszást, ha az előtte lévő már lecsúszott.
* A kertészkedéskor használható eszközöket (kapa, gereblye, seprű, locsoló…) a gyermekek csak felnőtt felügyelete mellett használhatják.
* Az óvó-védő intézkedéseket, a gyermekek egészségének és testi épségének védelmére vonatkozó előírásokat, a foglalkozásokkal együtt járó veszélyforrásokat, a tilos és az elvárható magatartásformát az első, óvodában töltött naptól kezdve folyamatosan ismertetjük.
* Az óvoda udvara nem közterület, nem játszótér, ezért külső használók nem vehetik igénybe a játékeszközöket és az udvart. Óvodásaink is a szülő megérkezéséig használhatják a játékokat.

**6.3. Adatkezelés, ügyintézés, panaszkezelés**



* Az óvónőket és a dajkákat titoktartási kötelezettség terheli a gyermekkel és a családjával kapcsolatos minden olyan tényt, adatot, információt illetően, amelyről hivatásának ellátása során szerzett tudomást.
* Hivatalos ügyintézés az irodában történik. Kérjük, hogy bármilyen problémát, sérelmet, javaslatot - a lehető legrövidebb időn belül- beszéljenek meg az abban érintett dolgozónkkal, majd ha ez eredménytelen, az óvoda vezetőjének jelezzék. Az írásban beadott panaszokat, javaslatokat az óvodavezető kivizsgálja és 30 napon belül írásban válaszol. Amennyiben a szülő számára a válasz nem kielégítő, úgy az óvoda fenntartójához fordulhat jogorvoslatért.
* Az írásban beadott panaszokat, javaslatokat az óvodavezető kivizsgálja és 30 napon belül írásban válaszol. Amennyiben a szülő számára a válasz nem kielégítő, úgy az óvoda fenntartójához fordulhat jogorvoslatért.

**6.4. Óvodavezetői engedélyhez kötött tevékenységek**


Óvodánkban csak az óvodavezető engedélyével végezhető:

* reklám és propaganda tevékenység,
* falragaszok és szóróanyagok kihelyezése,
* kutatómunkához kapcsolódó kérdőívek kiosztása,
* hang és képanyag készítése az intézmény teljes területén.

**Fényképek, videó felvételek készítése és közzététele**

A kép- és hangfelvétel készítésére és képfelvétel közzétételére vonatkozó szabályokat a Ferencvárosi Napfény Óvoda Adatvédelmi tájékoztatója tartalmazza.

Budapest, 2024. 01. 20.



Óvodaigazgató

**Záró rendelkezések**


**A HÁZIREND MÓDOSÍTÁSA**

A házirend módosítására akkor kerülhet sor, ha a vonatkozó jogszabályokban változás áll be, vagy ha a szülők képviselőik útján javaslatot tesznek, s ezt a nevelőtestület elfogadja, ill. a nevelőtestület erre javaslatot tesz

* Jelen Házirend életbe lépése a szülői közösség véleménynyilvánítása, a nevelőtestület elfogadása után.
* A Házirend a jóváhagyás határidejét követő első napon lép hatályba és határozatlan időre szól.
* Hatályba lépése : 2024 február 1.
* Érvényessége : visszavonásig
  + Az adatokban történt változás aktualizálása folyamatosan történik.
* A hatályba lépéssel egy időben hatályát veszíti az óvoda 2017-ben készült házirendje.
* A hatályba lépett házirendet meg kell ismertetni az óvoda azon alkalmazottaival is, akik
* nem tagjai a nevelőtestületnek, valamint azokkal, akik kapcsolatba kerülnek az óvodával,
* és meghatározott körben használják a helyiségeit.
* A házirendben foglaltak megtartása kötelező minden óvodahasználónak.
* Az elfogadott házirendben bármilyen változtatás csak a véleményezési és egyetértési
* joggal bíró partnerek közreműködésével lehetséges.

Budapest, 2024. 01. 20.

****



Óvodaigazgató

**LEGITIMÁCIÓS ZÁRADÉK**

**Nyilatkozatok**

**A szülői képviselet,**a Napfény óvoda (1098. Budapest Napfény u. 4.) Házirendjének elfogadásához magasabb jogszabályban meghatározott kérdések rendelkezéséhez a véleményezési jogát korlátozás nélkül, a jogszabályban meghatározott határidő biztosításával gyakorolta. A dokumentummal kapcsolatban ellenvetést nem fogalmazott meg.

Budapest, 2024.év január. 22.

……………………………… A szülői képviselet nevében

**Az alkalmazotti közösség** a Napfény óvoda (1098. Budapest Napfény u. 4.) Házirendjének elfogadásához magasabb jogszabályban meghatározott kérdések rendelkezéséhez általános véleményezési jogát korlátozás nélkül, a jogszabályban meghatározott határidő biztosításával gyakorolta. A dokumentummal kapcsolatban ellenvetést nem fogalmazott meg.

...................................................................

Az alkalmazotti közösség nevében


A Ferencvárosi Napfény óvoda (1098. Budapest Napfény u. 4.) **nevelőtestülete** határozatképes ülésén készült jegyzőkönyvben szereplő 100 %-os igenlő elfogadó határozat alapján 2024. január 22-én az óvoda Házirendjét 2/2024-határozatszámon elfogadta. Az elfogadás tényét a nevelőtestület képviselője az alábbiakban hitelesítő aláírásával tanúsítja.

…………………………………………

Nevelőtestület képviselője

Budapest, 2024.január 22.





Óvodaigazgató

# Legitimációs jegyzőkönyv

**A felvétel helye** : Napfény Óvoda (1098 Bp., Napfény u. 4. )

**ideje**  : 2024. 01 22

.**Jegyzőkönyv- vezető** : L M.

Létszám : 8 fő óvodapedagógus

1 pedagógiai asszisztens

Távollévő : 0 fő - igazolt távollét

**A testület határozatképes**

**Téma :** A Házirend elfogadása

Az óvodavezető köszönti a nevelőtestületet és megkérdezte, hogy az előzetesen megkapott és mindenki által olvasottakhoz van-e valakinek hozzáfűzni valója.

**A Házirendet a jelenlévő óvodapedagógusok 100%-os arányban elfogadták**.

Tartózkodás, vagy ellenszavazat nem volt.

A fentieket az óvodapedagógusok, aláírásukkal igazolják.

|  |  |
| --- | --- |
| 1. Bakonyi Ilona | ………………………………….. |
| 1. Csató Józsefné | ………………………………….. |
| 1. Jordákiné Károlyi Irén Marianna | . .………………………………… |
| 1. Komonné Farkas Erika | ………………………………….. |
| 1. Lévai Mónika | …………………………………… |
| 1. Mayerné Bodó Ildikó | …………………………………… |
| 1. Szabó Attiláné | …………………………………… |
| 1. Tóth Franciska 2. Bakonyi Ágnes | ……………………………………  …………………………………… |

Budapest, 2024. 01 22.



…………………………………….

Jegyzőkönyvvezető

**Óvodaigazgatói nyilatkozat**

Alulírott Bakonyi Ágnes a Ferencvárosi Napfény Óvoda igazgatójaként nyilatkozom, hogy az intézmény 2024 02. 01-tól életbe lépő Házirendjével kapcsolatban a Budapest, IX. kerület Ferencváros Önkormányzatára – mint az óvoda fenntartójára – többletköltség nem hárul.

Budapest, 2024. 01. 22.



Óvodaigazgató

Függelék

1.függelék

**Szülői kérelem óvodából való távolmaradásra**

Alulírott .............................................................szülő kérem, hogy ................................................... nevű gyermekem …………………….csoport ………… év ………….. hó …………… naptól ………év ………hó ………napig ........................................................................... okból történő óvodából távolmaradását engedélyezni szíveskedjen!

Budapest, 20……………. ..............................................

………………………………….

szülő aláírása

A távolmaradást engedélyezem.

Budapest, 20……………. ..............................................

………………………………………..

(Óvodapedagógus)\*

óvodaigazgató aláírása

\*Óvodapedagógus 1-5 napig engedélyezheti a hiányzás, 5 napnál hosszabb hiányzást csak az óvodavezető engedélyezhet. Az engedélyt havonta meg kell újítani!

1. .sz.függelék



3.számú függelék

**ÉTKEZÉS BEFIZETÉSÉNEK ÉS LEMONDÁSÁNAK RENDJE**

**a. ÉTKEZÉS BEFIZETÉSÉNEK RENDJE**

A gyermekek befizetését óvodánk pénztárosa látja el.

PÉNZTÁROS NEVE: Zámbori Lili

Ferencvárosi Intézményüzemeltetési Központ

Mobil: +36 30 247-4739, vele ezen lehet értekezni.

E-MAIL CÍM: Napfény pénztár [napfeny@etkezes09.hu](mailto:napfeny@etkezes09.hu)

A SZÜLŐ AZ ÁLTALA MEGADOTT E-MAIL CÍMRE, SZEMÉLYRE SZABOTTAN ÉRTESÍTÉST KAP A KÖVETKEZŐ HAVI IDŐPONTOKRÓL ÉS A BEFIZETÉSEN ESEDÉKES TÉRÍTÉSI DÍJRÓL. (HA NEM ÉRKEZIK MEG AZ ÉRTESÍTÉS, AKKOR KÉRJÜK, KERESSE A „SPAM” -EK KÖZÖTT!)

A TÉRÍTÉSI DÍJAT ÁTUTALÁSSAL KELL BEFIZETNI.

**SZÁMLASZÁM: 10401196-00029006-00000001-K&H BANK**

A KÖZLEMÉNYBEN KÉRJÜK, TÜNTESSE FEL, AZ INTÉZMÉNY NEVÉT, GYERMEKE NEVÉT, CSOPORTJÁT ÉS A BEFIZETETT IDŐSZAKOT!

**ÉTKEZÉS LEMONDÁSÁNAK RENDJE**

AZ ÉTKEZÉS LEMONDÁSÁT MINDEN MUNKANAP REGGEL **9** ÓRÁIG A MÁSNAPI MUNKANAPTÓL LEHET TELEFONON VAGY E-MAILBEN INTÉZNI a PÉNZTÁROSNÁL.

AZNAPRA, ILLETVE KORÁBBI NAPOKRA NEM TUDNAK ÉTKEZÉST LEMONDANI.

A LEMONDÁSOKAT KÉT HÓNAP MÚLVA TÖRTÉNŐ BEFIZETÉSNÉL VESZIK FIGYELEMBE.

4.számú függelék

**ELJÁRÁSREND AZ ÓVODA NYITVATARTÁSI IDEJE (18 ÓRA) UTÁN ITT MARADÓ GYERMEK ESETÉN, AMENNYIBEN A SZÜLŐ NEM JELZI, HOGY KÉSVE ÉRKEZIK VAGY NEM ELÉRHETŐ**

1. AZ ÜGYELETES ÓVODAPEDAGÓGUS 1745-TŐL PRÓBÁLKOZIK A SZÜLŐ TELEFONON TÖRTÉNŐ ELÉRÉSÉVEL.

2. SIKERTELEN KERESÉS UTÁN 18 ÓRAKOR TELEFONON ÉRTESÍTI A FERENCVÁROSI SZOCIÁLIS ÉS GYERMEKJÓLÉTI INTÉZMÉNYEK IGAZGATÓSÁGA (TOVÁBBIAKBAN FESZGYI) GYERMEKEK ÁTMENETI OTTHONÁT ÉS JELZI A GYERMEK VÁRHATÓ ÉRKEZÉSÉT.

3. 18 ÓRA UTÁN AZ ÓVODA KAPUJÁRA KIFÜGGESZTI A GYERMEK NEVÉT ÉS A BEFOGADÓ INTÉZMÉNY ELÉRHETŐSÉGÉT.

4. 18 ÓRA UTÁN AZ ÜGYELETES ÓVODAPEDAGÓGUS ÉS DAJKA A GYERMEK SZEMÉLYES ADATAINAK BIRTOKÁBAN ELKÍSÉRI A GYERMEKET A FESZGYI ÁLTAL FENNTARTOTT

**GYERMEKEK ÁTMENETI OTTHONÁBA**

**1097 BUDAPEST, FEHÉR HOLLÓ UTCA 2-4 SZ.**

**TELEFON: 06/1-2101468**

5. A GYERMEK FELÜGYELETÉRŐL A GYERMEK ÁTADÁSA UTÁN A GYERMEKEK ÁTMENETI OTTHONÁNAK DOLGOZÓI GONDOSKODNAK.

6. AMENNYIBEN A SZÜLŐ A GYERMEK ÉRKEZÉSE UTÁN EGY ÓRÁT MEGHALADÓAN ÉRKEZIK AZ OTTHONBA, AKKOR **600** FT NAPIDÍJ MEGFIZETÉSÉRE KÖTELEZHETŐ.